Sprindidistantside valitsejaks oli kanadalane Percy Williams. 20-aastane üliõpilane Vancouverist unistas matkast Euroopasse ja tahtis võimaluse korral osaleda olümpiamängudel. Selleks oli vaid üks võimalus - võita Kanada katsevõistlustel. Kuid katsevõistlused toimusid Torontos - 4000 km kaugusel. Sinna sõitmiseks puudus  Williamsil raha. Ta asus Toronto poole teele jalgsi, vahepeal sõitis jänest ja kasutas pöidlaküüti. Toiduraha hankis teel juhutöid tehes. Lõpuks jõudis ta õnnelikult Torontosse, kus tuli, nägi ja võitis. Sama kordas ta Amsterdami OM-il, võites nii 100 kui 200 m jooksu. Kui "maailma kiireim hulkur" olümpiasangarina koju saabus, nimetas linnavalitsus Williamsi Toronto aukodanikuks.